Noôrdoôstpolder

Noôrdoôstpolder is 'n polder en gemeênte in de provincie Flevoland mie 50.000 inweuners.

Mee een landoppervlak van 458 km² is de Noôrdoôstpolder de groôste gemeênte van Nederland. De oôdplekke is Emmeloord. Het voormaelige eiland Urk mikt gin deel uut van de gemeênte, het voormaelige eiland Schokland wel. De polder is in 1942 droôg 'eleid int kaeder van de Zuujerzeêwerken.

Aol in de Twidde Wereldoôrlog wier behunnen mee de bouw van boerderiejen, in eerste instantie dezelfde as in de Wieringermeer. Dizze sto voornaomelijk an de oôstkant van de Polder, meestà aat behun van een weg. Nae de oôrlog wazze stenen en messelaers nog schaers; voo 't eest wier gebruuk 'emikt van prefab betonelementen. In 1947 begon de uutgifte van grond. De nieuwe boeren wiere streng 'eselecteerd. Ulder kwamme voornaemelek uut Friesland, Noord-'Olland, en Zeêland (onger aore uut Walchren da-a in oktober 1944 deu de geallieerden onger waeter was 'ezet). Nae de waetersnoôd van 1953 kwamme d'r nog vee boeren van Schouwen-Duveland, Tole en Zuud-Beveland over.

Bie de inrichtieng van de polder ging ulder uut van één centraole plekke (Emmeloord), en stervurmige verbindiengswegen nae tien kleinere durpen. Bie het ontwerp van de Noôrdoôstpolder wier uut'ego van kernen op fietsofstand, mar de opkomst van de auto mikte dit tiejens de uutvoering al achterhaeld.

 Plekken en durpen in de gemeênte 
De gemeênte Noôrdoôstpolder eit 12 plekken, weervan Emmeloord vardeweig de groôsten is. Nae Emmeloord is Marknesse het groost.

Antal inweuners per weunkern (mee 't jaer van anvang per durp), bie planning 'eprojecteerd, per 1 janawari 1985,Gegevens voor zowel de planning als het aantal inwoners per 1985 zijn afkomstig uit RIJP, Dorpen in de IJsselmeerpolders, 1986, terug te vinden in Steven Brakman, Harry Garretsen & Charles van Marrewijk, An introduction to geographical economics, Cambridge 2001, pag. 35. en op 1 jannawari 2010Gegevens per 1 januari 2010 zijn afkomstig van de gemeentelijke website Noordoostpolder.:

naembeginplan19852010Emmeloord 194310.00018.97625.225Marknesse 19462.0002.1943.857Ens19482.0001.6183.038Luttelgeest19502.0006662.235Nagele19542.0001.0141.950Tollebeek19562.0005792.246Rutten19522.0006201.733Creil19532.0006871.658Kraggenburg19482.0006551.454Bant19512.0006511.323Espel19562.0007141.356Schoklandn.v.t005totael30.00028.37446.080

 Literatuur 
 : Uitverkoren. De kolonisatie van de Noordoostpolder 1940-1960 (Zwolle 1987)

 Noôten 


 Lienks nae buten 
 Gemeênte
 Plaatsengids
 AlleCijfers


Categorie:Polder in Nederland
Categorie:Voormaelige gemeênte in Overiessel